google/wiki40b huggingface dataset:
Vincent van Gogh

Začiatky a vplyvy

Vincent van Gogh sa narodil 30. marca 1853 v Groot Zundert, v časti severného Brabantska v Holandsku, ako prvý z piatich detí kalvínskeho pastora, Theodora van Gogha. Najsilnejší vzťah ho však pútal k o štyri roky mladšiemu bratovi, taktiež Theodorovi, prezývaného Theo. Prvé Vincentovo zamestnanie sa viaže so slávnou Goupilovou galériou-antikvariátom v Haagu, kde začal pracovať ako sedemnásťročný a kde sa mu darilo. V rámci svojej práce bol vysielaný do pobočiek galérie v Londýne či Paríži, pracoval však aj v Bruseli. Už v tom čase hovoril plynule francúzskym i anglickým jazykom. V roku 1876 však prácu v galérii opustil, pretože sa rozhodol pokračovať v otcových šľapajach. Kvôli ambícii stať sa pastorom preto nastúpil na štúdium teológie, ktoré však po dvoch rokoch prerušil. Usadil sa v Belgicku, v uhoľnej panve Borinage medzi chudobnými baníkmi, ktorých deti sa snažil priúčať katechizmu, ale i písaniu a čítaniu. Staral sa o chorých a vo voľnom čase kreslil, čoho výsledkom boli jeho prvé kresby poväčšine s námetom prírody. V roku 1879 sa však dozvedel, že protestantská obec, kde bol kazateľom, s ním neplánuje predĺžiť zmluvu. Odišiel preto do Etten za rodičmi, brat Theo mu však poskytol peniaze, na základe čoho sa vrátil opäť do Borinage. Tam stále viac kreslil a maľoval, predovšetkým kópie obrazov francúzskeho maliara Jeana-François Milleta, ktoré veľmi obdivoval. V máji nasledujúceho roku sa však opäť vrátil k rodičom. Brat Theo mu poskytol predovšetkým psychickú oporu: spolu s bratrancom Antonom Mauvom, uznávaným žánrovým maliarom, ho nabádali k ďalšiemu maľovaniu.
Van Gogh údajne trpel psychickou poruchou a preto je známy najmä tým, že si sám urezal kus ľavého ucha, pretože počul nepríjemné zvuky. Podľa inej teórie mu kus ucha usekol šabľou pri hádke maliar Paul Gauguin (jeho veľký vzor) a len pred políciou tvrdili, že si ho odrezal sám.
Borzov

Prameň

Pramení vo Volovských vrchoch, v podcelku Kojšovská hoľa, na východojuhovýchodnom svahu Troch studní (969,0 m n. m.) v lokalite Harakovská, v nadmorskej výške približne 850 m n. m.
Krajový frazeologizmus

Krajový frazeologizmus je frazéma bez prítomnosti nárečových prvkov používajúca sa v istej nárečovej oblasti v istom regióne. Často vyjadruje špecifické krajové zvyky, napr. Vy predsa viete, že sliepka, čo spieva nosí nešťastie. Je to krivé ako chodník na Rozbehy, To je pútec ako cesta do Mošoviec.
Arras

Poloha

Mesto s cca 42000 obyvateľmi leží v historickej provincii Artois pri sútoku riek Scarpe a Crinchon asi 50 km juhozápadne od Lille.

Dejiny

Arras stojí na základoch keltského osídlenia. Neskôr ho Rimania prebudovali na posádkové mesto. Pri delení Franskej ríše pripadol Verdunskou zmluvou Arras cisárovi Lotarovi I.
Arras ležal niekoľko storočí na hraniciach medzi Francúzskom a Svätou ríšou rímskou. Vláda nad mestom sa často menila. V 17. storočí, vybudoval maršal Sébastien Le Prestre de Vauban, vojenský inžinier Ľudovíta XIV., pevnosť, ktorá mala udržať mesto vo francúzskom vlastníctve.

Pamiatky

Symbolom mesta sú dve veľké námestia v centre, Grande Place a Place des Héros, s veľkým súborom reštaurovaných historickým budov.
K najdôležitejším stavbám v meste patrí neskorogotická katedrála a gotická radnica so zvonicou patriacou medzi francúzske zvonice zapísané od roku 2005 na zozname svetového dedičstva UNESCO.
Citadela v pevnosti vybudovanej Vaubanom patrí do súboru Vaubanovych opevnení, ktoré sú tiež od roku 2008 súčasťou svetového dedičstva UNESCO.
Portbail

Poloha

Obec má rozlohu 19,56 km². Najvyšší bod je položený 90 m n. m. a najnižší bod 2 m n. m.

Obyvateľstvo

Počet obyvateľov obce je 1 644 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Sázava (rieka)

Tok rieky

Vzniká v Žďárskych vrchoch, kde vyteká z rybníka Velké Dářko v močaristej oblasti pri obci Škrdlovice. Určenie pramennej oblasti je sporné, nakoľko zdrojnica vytekajúca z rybníka už pod názvom Sázava sa v minulosti označovala ako Polnička. A naopak súčasná zdrojnica Stržský potok bol v minulosti označovaný ako Sázava, čo má aj opodstatnenie z hľadiska väčších prietokov i plochy povodia v mieste sútoku oboch zdrojníc. Odtiaľ potom tečie juhojuhovýchodným smerom, napája vodnú nádrž Pilská a v meste Žďár nad Sázavou sa stáča a pokračuje na západ. Až k mestu Přibyslav preteká údolím s množstvom kaskád. Za mestom Havlíčkův Brod tečie severozápadným smerom, za Světlou nad Sázavou preteká najmalebnejšou časťou toku, vytvára kaskády Stvořidla. Medzi Šternovom a Sázavou tečie ďalej severným smerom a odtiaľ k ústiu opäť prevažne západným smerom. Do Vltavy ústi pri obci Davle. Na celom toku rieka intenzívne meandruje, no najmä na strednom toku medzi mestami Ledeč nad Sázavou a Sázava. Na dolnom toku v okolí obce Krhanice vytvára hlboké údolie so strmými stenami.

Obyvateľstvo

Sázava preteká cez Žďár nad Sázavou, Sázavu, Ronov nad Sázavou, Přibyslav, Havlíčkův Brod, Okrouhlice, Světlú nad Sázavou, Ledeč nad Sázavou, Zruč nad Sázavou, Kácov, Sázavu, Chocerady, Čerčany, Poříčí nad Sázavou, Týnec nad Sázavou, Kamenný Přívoz.
Magrie

Poloha

Obec má rozlohu 9,95 km². Najvyšší bod je položený 654 m n. m. a najnižší bod 179 m n. m.

Obyvateľstvo

Počet obyvateľov obce je 513 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Vernoux

Polohopis

Vernoux má rozlohu 10,2 km². Najvyšší bod je položený 216 m n. m. a najnižší bod 187 m n. m.

Obyvateľstvo

Vernoux má 256 obyvateľov (2009).
Graf vývoja obyvateľstva:
Zdroje: INSEE
Hromovec (vrch)

Prístup

Na vrchol nevedie značkovaný chodník a najľahšie prístupný je z obce Šambron.
Lars Hansen

Životopis

Jeho otec Roger Gaurth Hansen, bol profesorom biochémie na Utah State University. Má dvoch bratov, Ted Howard Hansen pôsobí ako imunológ na  Washington University in St. Louis  a Roger Hansen je inžinierom v oblasti manažmentu vodných zdrojov.
V roku 1974 získal titul bakalára na Utah State University a v roku 1978 získal na University of Minnesota titul PhD. Následne nastúpil ako asistent a docent na Univerzitu Carnegie Mellon a v roku 1981 začal pôsobiť na University of Chicago. Na tejto univerzite je dnes profesorom ekonómie.
Jeho najznámejším vedeckým výsledkom je vývoj ekonometrickej techniky tzv. zovšeobecnená metóda momentov (angl. Generalized method of moments, skratka: GMM). Táto metóda umožňuje testovať účinnosť vybraných vzťahov v ekonomických modeloch bez nutnosti úplnej špecifikácie celého modelu.
Je autorom alebo spoluautorom mnohých prác, ktoré sa zaoberajú aplikáciou metódy do rôznych oblastí ekonómie, napríklad financií, medzinárodných financií alebo makroekonómie. Jeho raná práca s Kennethom Singletonom významne zlepšila chápanie nedostatkov širokej triedy modelov pre oceňovanie aktívov. Spoločne s Ravi Jagannathanom skonštruoval jednoduché vzťahy, ktoré musia spĺňať preferencie investorov v teoretických modeloch, aby takéto modely mohli uspieť pri vysvetlení vysokých rizikových prémií finančných aktívov.
V súčasnej dobe sa spoločne s Thomasom Sargentom zaoberá robustným rozhodovaním investorov v podmienkach neistoty. Spolu s Josém Scheinkmanom skúma časovú štruktúru vzťahu k riziku a neistote.
V roku 1984 získal spoločne s Kennethom Singletonom Frischovu medailu. V roku 2013 bol ocenený Nobelovou cenou za ekonómiu, spoločne s Robertom Shillerom a Eugenom Famom.
Je členom americkej Národnej akadémie vied. V súčasnej dobe je tiež riaditeľom na Becker Friedman Institute for Research in Economics na University of Chicago a spolupodieľa sa na vedení Macro Financial Modelling Group, ktorá skúma vzťah finančného sektora a reálnej ekonomiky.
Je ženatý s Grace Tsiang, dcérou čínsko-amerického ekonóma Sho-Chieh Tsianga a spolu majú syna Petra.
Matej Faber

Životopis

Filozofiu študoval na univerzite v Dillingene, teológiu na nem. kolégiu v Ríme. Roku 1611 farár v Pitzlingu, roku 1619 vo Wemdingu, roku 1629 v Neumarkte, 1637 vstúpil do jezuitskej rehole a pôsobil prevažne v Trnave. V roku 1649 kazateľ v Banskej Bystrici. Autor viacerých náboženských prác. Vydal spis proti rektorovi banskobystrického evanjelického gymnázia Jánovi Gracovi (1649). Nositeľ jezuitskej rekatolizačnej ideológie.
Nan-sous-Thil

Poloha

Obec má rozlohu 10,99 km². Najvyšší bod je položený 465 m n. m. a najnižší bod 323 m n. m.

Obyvateľstvo

Počet obyvateľov obce je 185 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Vaux (Haute-Garonne)

Poloha

Obec má rozlohu 10,41 km². Najvyšší bod je položený 291 m n. m. a najnižší bod 209 m n. m.

Obyvateľstvo

Počet obyvateľov obce je 271 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Saint-Maurice-sur-Moselle

Poloha

Obec má rozlohu 37 km². Najvyšší bod je položený 1 251 m n. m. a najnižší bod 530 m n. m.

Obyvateľstvo

Počet obyvateľov obce je 1 486 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Zimný štadión mesta Poprad

História

Prvé myšlienky o umelej ľadovej ploche v Poprade siahajú do roku 1942. Zostala však iba myšlienkou - na osem rokov.
Intenzívne kroky na realizáciu stavby umelej ľadovej plochy v meste, ktorému sa dávali v súvislosti s hokejom rôzne prívlastky, začali sa podnikať v roku 1950. Funkcionári, ktorí sa grupovali najmä v podniku Tatranské píly, začali navštevovať nadriadené orgány. Boli neúnavní a tak sa im podarilo sústrediť potrebné finančné prostriedky. Na jeseň roku 1955 sa začalo s prvými prácami. Nebolo to jednoduché. Stavba nebola plánovaná a podmienkou bolo, aby bola zabezpečená plynulosť výstavby. Bolo treba predovšetkým dobrovoľné brigády. Veď ľadová plocha samotná sa budovala v rámci akcie "Z", ďalšie objekty v akcii "T". Veľa organizátorskej a iniciátorskej činnosti vyvinul vtedajší OV KSS, ale aj okresný národný výbor, OV ČSZTV a MNV. A rok 1956 možno na stavbe hodnotiť ako veľmi úspešný. Pri montáži mraziacich zariadení a strojovne vôbec aktívne pracovali pracovníci ČKD Sokolovo z Prahy. Aj tu sa odzrkadlili mnohoročné športové styky s českými hokejovými mužstvami a myšlienka priateľstva oboch národov, s ktorou sa rodil náš hokej. Nie je bez zaujímavosti, že otvorenie Zimného štadióna v Poprade, či skôr klziska s umelou ľadovou plochou, sa uskutočnilo spôsobom tak typickým - hokejovým turnajom o Tatranský pohár a dorasteneckým turnajom o majstra Slovenska. Poprad sa dočkal. Od 22. februára 1958 má umelú ľadovú plochu, na ktorej mohol naplno rozvinúť krásu hokeja, ale aj intenzívnu prípravu hokejovej mlade. (Čiško Július, 30 rokov hokeja v Poprade, OV ČSTV, Poprad, 1958) - V tejto časti "História" sú uvedené údaje o prvom zimnom štadióne s umelou ľadovou plochou, ktorá už dnes neexistuje.
Polyamoria

Polyamoria (z gréckeho πολυ - poly „mnoho alebo veľa” a latinského amor - doslovne „láska”) je požiadavka, praktizovanie alebo akceptácia viacerých ľúbostných vzťahov s plným vedomím všetkých zainteresovaných. Termín polyamoria sa niekedy skracuje na poly a je popisovaná ako konsenzuálna, etická alebo zodpovedná nemonogamia. Termín skôr odkazuje na vzťahy, ktoré nie sú exkluzívne sexuálne, nie je však jasné, na koľko to platí.
Polyamoria môže znamenať praktizovanie alebo stav vzťahu v určitom momente, alebo ho možno použiť ako opis životného štýlu (filozofie) alebo vzťahovej orientácie (podobne ako pohlavnej orientácie). Je to širší pojem, ktorý zahŕňa mnoho orientácii a viacero druhov vzťahov, na rozdiel od swingovania sa polyamoria neobmedzuje len na sexuálne aktivity. V jej definícii je istá „vôľa", aby pokryla rôzne možnosti zmyslu tohoto slova. Takéto vzťahy bývajú zväčša rôznorodé a odrážajú voľbu a filozofiu zúčastnených ľudí.
Výsledkom praktizovania polyamorie môže byť viac-menej stála skupinka viacerých ľudí, ktorí môžu zdieľať spoločné bývanie alebo môže ísť len o občasné schôdzky, či spoločné dovolenky.

Výhody polyamorie

Polyamorné vzťahy poskytujú zainteresovaným jedincom niekoľko benefitov. Okrem uspokojenia sexuálnych potrieb a predstáv, môžu takéto vzťahy poskytovať výborné prostredie na sebapoznanie a sebazdokonaľovanie. Partneri sa často musia popasovať so žiarlivosťou, naučiť sa ovládať svoje emócie a dôverovať svojim najbližším. Partnerstvá, ktorých členovia sa rozhodnú spolu žiť v jednej domácnosti, si môžu pomáhať aj ekonomicky a spoločne sa podieľať na výchove detí niektorých z partnerov.  

Symbol

Za symbol polyamorie možno považovať takzvané nekonečné srdce, ktoré sa objavuje na rôznych komerčných predmetoch.
Vlajku polyamornej hrdosti navrhol Jim Evans. Skladá sa z troch vertikálnych pruhov rôznych farieb. Prvý je modrý pruh reprezentujúci otvorenosť a úprimnosť partnerov polyamorných vzťahov. Druhý je červený, reprezentujúci lásku a vášeň. Posledný čierny reprezentuje smútok a solidaritu hrdých polyamorov s ľuďmi, ktorí svoje polyamorné vzťahy pred svetom skrývajú. V strede vlajky sa nachádza grécke písmeno "π”, ako prvé písmeno slova polyamoria, v zlatej farbe, ktorá má reprezentovať dôležitosť emocionálnej intímnosti medzi partnermi, ktorí si ju cenia viac ako len sexuálnu príťažlivosť.
Františkov (prírodná rezervácia)

Ochrana

Predmetom ochrany je prestarnutý bukový porast.
Elena Bellušová

Životopis

Študovala na reálnom gymnáziu v Banskej Bystrici, potom na Právnickej fakulte UK (nedokončila), v roku 1939 – 1944 na SVŠT v Bratislave na oddelení kreslenia a maľovania u M. Benku, J. Mudrocha, G. Mallého, M. Schurmanna, J. Koniarka a J. Kostku.
V roku1948 bola na študijnom pobyte v Ríme. Zaoberala sa portrétnou tvorbou, vytvorila množstvo detských portrétov, pestrú paletu tvorili portréty a figurálne motívy dospelých, ktorých zachytávala často v ľudových odevoch a rázovitých krojoch.
Roku 1957 vytvorila kreslené portréty popredných slovenských predstaviteľov kultúrneho života: M. Benku, E. Suchoňa, T. Vansovej, J. Smreka a i. Ucelenú kolekciu skíc a obrazov vytvorila v roku 1950 – 1957 ako členka kolektívu, ktorý sa zaoberal dokumentáciou slovenského kroja. V 60. rokoch predmetom zobrazovania v jej diele bol rastlinný svet, maľovala stromy, kvety, výrazný maliarsky talent prejavila hlavne v monumentálnych obrazoch. Viaceré cesty v zahraničí ovplyvnili jej záujem o sochárstvo a tvorbu pre architektúru. Cit pre plastický materiál a bohaté portrétne skúsenosti ju doviedli k realizácii medailí.
V oblasti monumentálnej tvorby je autorkou viacerých významných diel dotvárajúcich budovy a priestranstvá, z ktorých vynikajú najmä hliníkové reliéfy, mozaiky a farebné vitráže (v roku 1978 vytvorila obojstranné hliníkové kompozície pre Krematórium v Banskej Bystrici). Vystavovala na individuálnych a kolektívnych výstavách doma i zahraničí.
Roku 1947 bola členkou Umeleckej besedy slovenskej, od 1949 Bloku slovenských výtvarných umelcov. Jej práce boli viackrát ocenené na domácich a zahraničných prehliadkach a súťažiach.
Toronto

Názov mesta

Názov mesta Toronto pravdepodobne pochádza zo slova indiánskeho kmeňa Mohawk tkaronto, čo znamená tam kde stromy rastú vo vode. Toto pomenovanie bolo neskôr slovne upravené francúzskymi prieskumníkmi a kartografmi.

Samospráva

Od októbra 2010 je primátorom mesta Rob Ford. Predsedá mestskému zastupiteľstvu ktoré má 44 členov. Mestským poslancom sa stáva kandidát ktorý získa najviac hlasov vo svojom okrsku, ktorý potom zastupuje. Okrem zasadania mestského zastupiteľstva pôsobia poslanci aj v komisiách ako napríklad komisia pre mestskú dopravu (Toronto Transit Commission) alebo mestskú políciu. Politické strany ako také v komunálnej politike nie sú, poslanci sa zoskupujú do ideovo podobných skupín ktoré podporujú, alebo nepodporujú primátora. Pri komunálnych voľbách sa volia aj zástupcovia do lokálnych školských správ (School Boards).

Multikulturalizmus

Multikulturalizmus Toronta sa prejavuje aj v jeho urbanistickej štruktúre. Na území mesta je niekoľko štvrtí, enkláv, ktoré sa vyhraňujú na etnickom princípe. Najzreteľnejšia a najznámejšia je čínska štvrť (Chinatown, resp. Old Chinatown), ktorá patrí k najväčším čínskym enklávam v Severnej Amerike. Na území mesta sú dve čínske štvrte (druhou je East Chinatown), na území tzv. veľkého Toronta (Greater Toronto Area - GTA) je niekoľko ďalších. Ľahko rozpoznateľné hlavne podľa vývesných štítov reštaurácií sú grécka štvrť (Greektown) a talianska štvrť (Little Italy), podľa typického vzhľadu ľudí zistíte, že ste v židovskej enkláve. V Toronte je aj česká štvrť (Masaryktown).
Majstrovstvá Európy v ľadovom hokeji 1926

Titul pre domáce Švajčiarsko

Majstrom Európy sa prvýkrát v histórii stalo domáce Švajčiarsko pred Česko-Slovenskom, Rakúskom a reprezentáciou Spojeného kráľovstva.

Poradie v základných skupinách

Skupina A:

1. Česko-Slovensko 4 b., 2. Belgicko 2 b., 3. Španielsko 0 b.
Skupina B:

1. Rakúsko 4 b., 2. Francúzsko 2 b., 3. Poľsko 0 b.
Skupina C:

1. Švajčiarsko 4 b., 2. Spojené kráľovstvo 2 b., 3. Taliansko 0 b.
Bruc-sur-Aff

Poloha

Obec má rozlohu 21,23 km². Najvyšší bod je položený 84 m n. m. a najnižší bod 12 m n. m.

Obyvateľstvo

Počet obyvateľov obce je 839 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Bonneville-la-Louvet

Poloha

Obec má rozlohu 20,75 km². Najvyšší bod je položený 166 m n. m. a najnižší bod 39 m n. m.

Obyvateľstvo

Počet obyvateľov obce je 795 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Hajao Mijazaki

Biografia

Mijazaki je v poradí druhý zo štyroch bratov. Narodil sa v tokijskej štvrti počas druhej svetovej vojny. Jeho otec Katsuji viedol spoločnosť menom Miyazaki Airplane, ktorá sa zameriavala na výrobu súčiastok do zadných častí japonských bojových stíhačiek.  V roku 1963 vyštudoval na univerzite Gakušuin politológiu a ekonomiku. V apríli roku 1963 dostal prácu v animačnom štúdiu Toei Animation.

Tvorba

Mijazaki je tvorcom množstva populárnych celovečerných anime filmov a aj niekoľkých japonských komiksov (mangy). Jeho filmy zožali veľké úspechy čo sa týka hodnotenia kritiky aj finančného zisku, najprv hlavne v Japonsku a juhovýchodnej Ázii. V roku 1997 podpísal distribučnú zmluvu s firmou W. Disenyho. V roku 1963 vyštudoval na univerzite Gakušuin politológiu a ekonomiku. V apríli roku 1963 dostal prácu v animačnom štúdiu Toei Animation. Až v roku 1999 uviedla spoločnosť Miramax na západ film Princezná Mononoke. Film sa v Japonsku krátko po uvedení stal najziskovejším filmom v histórií; prekonal ho dočasne film Titanic, ktorého ale opäť prekonal v roku 2001 ďalší Mijazakiho film, Cesta do fantázie, získal Oscara za najlepší celovečerný animovaný film.
Mijazakiho tvorba sa vyznačuje opakujúcími sa témami, ako vzájomný vzťah človeka, prírody a techniky, obťažnosť konania podľa pacifistickej etiky, alebo púť mladých ľudí za nezávislosťou a vlastnou identitou. Hrdinovia jeho filmov bývajú často silné, nezávislé dievčatá alebo mladé ženy; zo záporných postáv sa však často stávajú neurčité postavy s vlastnými kvalitami – postavy sa málokedy delia čierno-bielo na dobré a zlé, pokiaľ sa vôbec v Mijazakiho filmoch záporné postavy vyskytujú. Avšak v jeho dielach sa opakujú aj iné prvky – Mijazaki je napríklad náruživým milovníkom lietania, ktoré hrá významnú úlohu takmer vo všetkých jeho filmoch. Toto nadšenie pre aviatiku zdedil po svojom otcovi, ktorý riadil spoločnosť na výrobu leteckých súčiastok.
Mijazakiho často považujú za Walta Disneyho japonskej animácie. Toto prirovnanie sa môže skutočne naplniť, pretože úspechy jeho filmov ho radia do rovnakého postavenia. On sám sa však nevidí ako človek budujúci animátorske impérium, ale iba ako animátor, ktorý mal dosť šťastia, aby dostal príležitosť tvoriť filmy, na ktorých zanechal osobnú stopu. Jeho syn Goro Mijazaki pokračuje v otcových šľapajach.
Slovenská mariánska cesta

Slovenská mariánska cesta je pútnická cyklomagistrála, spájajúca významné mariánske pútnické miesta na Slovensku. Začína v Gaboltove neďaleko Bardejova a dvojicou trás smeruje k šaštínskej bazilike Sedembolestnej Panny Márie.
Magistrála vznikla s cieľom zvýšenia náboženského povedomia, histórie a zvýšenie návštevnosti katedrál, bazilík a významných miest. Obe trasy pútnickej cesty vytvárajú veniec miest, spojených s mariánskou úctou, no zároveň prinášajú pútnikom aj mnohé menej známe prírodné i kultúrne zaujímavosti Slovenska. Z dôvodu nedostatočných ubytovacích a stravovacích kapacít popri trase je navrhnutá ako cyklomagistrála.
Guinzeling

Poloha

Obec má rozlohu 4,83 km². Najvyšší bod je položený 269 m n. m. a najnižší bod 232 m n. m.

Obyvateľstvo

Počet obyvateľov obce je 79 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Merry-la-Vallée

Poloha

Obec má rozlohu 18,31 km². Najvyšší bod je položený 292 m n. m. a najnižší bod 160 m n. m.

Obyvateľstvo

Počet obyvateľov obce je 416 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Mario Ančić

Začiatky

Tenis začal hrať ako sedemročný, patril medzi najlepších juniorov na svete.

Najväčšie úspechy

V roku 2005 vyhral v Bratislave vo finále Davis Cupu rozhodujúci piaty zápas proti slovenskému reprezentantovi Michalovi Mertiňákovi.
Vo Wimbledone 2006 ho zastavila až svetová jednotka Roger Federer v štvrťfinále.

Zranenie na vodnom skútri

Koncom júla si počas dovolenky v Umagu pri páde z vodného skútra roztrhol väzy v kolene. Podľa lekárov bude musieť pauzovať niekoľko týždňov, čo ohrozilo jeho účasť na US Open.

Rebríček ATP

Jeho najvyššie umiestnenie v rebríčku ATP bolo 7. miesto, ktoré dosiahol 10. júla 2006.
Ingenheim

Poloha

Obec má rozlohu 5,37 km². Najvyšší bod je položený 229 m n. m. a najnižší bod 157 m n. m.

Obyvateľstvo

Počet obyvateľov obce je 360 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Gary Con

Gary Con je herný con, ktorý sa koná každoročne v meste Lake Geneva v štáte Wisconsin, aby oslávil život a dielo Garyho Gygaxa, spoluzakladateľa  hry "Dungeons & Dragons". Najbližší Gary Con sa uskutoční v Grand Geneva Resort v dňoch 26. - 29. marca 2020.

História

Keď spoluzakladateľ Dangeos & Dragons Gary Gygax zomrel v roku 2008, hráči z celého sveta sa pripojili k pripomenutiu jeho života virtuálnym conom, ktorý sa konal po celom svete. Priatelia a rodina Gygaxa dňa 8. marca 2008 vytvorili improvizovanú hernú udalosť, teraz známu ako "Gary Con 0".
Vo februári 2015 bol Gary Con spomenutý v seriáli The Big Bang Theory čo spôsobilo zvýšenú účasť v tom roku.
Wemmel

Obyvateľstvo

Obec má približne 15 156 obyvateľov (2010).
Terapia hrou

Terapia hrou využitie hier na liečenie.
Terapia hrou sa používa sa hlavne u detí s poruchami správania. V hre sa odrážajú skúsenosti dieťaťa, jeho postoje, city, túžby i obavy. Hračky sa vyberajú tak, aby sa primerane veku a schopnostiam stimuloval senzomotorický vývin dieťaťa. V hre sa s dieťaťom nacvičujú rôzne situácie, pričom je neskôr schopné prijať fiktívne vyriešenie situácie za svoje a tým vnútorne rásť. U starších detí sa využívajú spoločenské, športové hry alebo psychohry. Terapiu hrou možno využiť aj u dospelých pacientov.
Pozorovanie pacienta pri hre tiež môže pomôcť stanoviť diagnózu, hlavne ak inak odmieta komunikovať.
Terapiu hrou možno využiť aj pri fyzických ochoreniach, pri nich psychické uvolnenie a radosť z hry pomáhajú mobilizovať vnútorné zdroje organizmu.